**Adó- és értékbizonyítvány kiadásáról:**

**Az eljárás jogi alapjai:**

- Az adózás rendjéről szóló 2003. évi XCII. törvény
- A közigazgatási hatósági eljárás és szolgáltatás általános szabályairól szóló 2004. évi CXL. törvény
- Az illetékekről szóló 1990. évi XCIII. törvény 101. §; és mellékletének XIX. fejezete

Adó- és értékbizonyítvány kiállítására ügyfél kérelmére vagy hatóság megkeresésére, külön jogszabályi rendelkezés alapján van lehetőség az alábbi jogszabályi rendelkezések alapján:
- a bírósági végrehajtásról szóló 1994. évi LIII. tv. 140. § (1) bekezdése,
- a hagyatéki eljárásról szóló 38/2010. törvény  illetve a 29/2010 (XII.31.)KIM Rendelet 1§ 1 bek.,
- a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm.rendelet 153. § (1) bekezdés b) pontja,

**Adó és értékbizonyítvány az alábbi ügytípusokban adható ki:**

- Pályázathoz (ha jogszabály rendelkezik)
- Hitelfelvételhez (ha jogszabály rendelkezik)
- Hagyatéki eljáráshoz
- Gyámhatósági ügyekhez
- Bírósági végrehajtói ügyekhez

**Szükséges iratok:**

- kérelem adó-és értékbizonyítványhoz
- az értékelni kért ingatlan 3 hónapnál nem régebbi tulajdoni lap másolata
- az ügylet tárgyát képező adás-vételi szerződés másolata

**Illeték mértéke:**
Van illetékköteles és illetékmentes eljárás, minden esetben kérem az illeték összegének vagy mentességnek pontosítását. Felesleges illetékfizetés elkerülése érdekében.

Az adó- és értékbizonyítvány kiállítása iránti eljárás **4.000 forint** illeték alá esik. Ha egy beadványban több ingatlanra vonatkozó adó- és értékbizonyítványt kérnek, az illetéket ezek számától függően, külön-külön kell megfizetni.

 **Megfizetésének módjai:**

* banki átutalással a K& H banknál vezetett 10402881-50515153-52531113 sz. illeték beszedési számlára vagy
* csekken történő befizetéssel, igényelhető az adóhatóságnál.